**ΘΡΗΣΚΕΥΤΙΚΆ**

Εργασία ενότητας 3

Στην γειτονία μου, δυστυχώς, λίγοι άνθρωποι θα μπορούσαμε να τους ξεχωρίσουμε για την ευγένειά τους, την φιλοπτωχεία και την ελεήμονα καρδιά που έχουν… Με περηφάνια όμως θα πώ ότι ένας από αυτούς τους ανθρώπους είναι η γιαγιά μου.

Όταν ήμουνα μικρή κάθε Σάββατο βράδυ κοιμόμασταν μαζί. Έτσι ξυπνούσαμε την Κυριακή και πηγαίναμε στην εκκλησία. Στον δρόμο καθώς προχωρούσαμε, μετά την λειτουργία, παίρναμε λουκουμάδες ή κουλούρια Θεσσαλονίκης, Καθόμασταν στο παγκάκι έξω από την εκκλησία και τρώγαμε ό,τι είχαμε πάρει. Πάντα ερχόταν και καθότανε δίπλα μας ένας άστεγος κύριος που ήταν πάντα κεφάτος και χαμογελαστός. Και κάθε φορά η γιαγιά μου του έδινε ένα από τα κουλούρια μας. Εγώ τον φοβόμουνα. Δεν ξέρω τι ακριβώς φοβόμουν. Τις δικές του αντιδράσεις απέναντί μου ή τις δικές μου… Μία μέρα λοιπόν καθώς τρώγαμε και οι τρείς το κουλούρι στο παγκάκι, γυρνάει και μου λέει : «Πόσο χρονών είσαι αγάπη μου;». Εκείνη την στιγμή κοκάλωσα.. Είχα χάσει το μέτρημα… Γυρνάω και του λέω σαστισμένα : «Οχτώ χρονών είμαι…». Με ένα χαμόγελο στο στόμα γύρισε και μου είπε : «Γλυκιά μου σου εύχομαι να έχεις μία ζωή χρυσαφένια… Έχεις ‘ήδη μία καρδιά σαν της γιαγιάς σου… Αλλά δεν χρειάζεται να φοβάσαι… Ο φόβος είναι για τους αδύναμους… Εσύ είσαι δυνατή…». Πέρασαν 6 χρόνια ακόμα το θυμάμαι. Πώς κατάλαβε ότι τον φοβόμουν; Ακόμα αναρωτιέμαι και νιώθω χαζή που έστω και για μία στιγμή ένιωσα ότι είναι επικίνδυνος. Σε αντίθεση όμως με την γιαγιά μου που ήταν σαν ένας άγγελος για εκείνον που κάθε Κυριακή πρωί είχε παρέα, συμπαράσταση συμπόνια και ένα απλό κουλούρι για να φάει. Δεν ζήτησε ποτέ λεφτά… Φαινόταν ότι δεν τα χρειαζόταν… Η παρέα μας μόνο του έφτανε.

Η γιαγιά μου με δίδαξε μαθήματα ζωής. ‘Να δίνεις ό,τι παραπάνω έχεις σε αυτούς που το έχουν ανάγκη’. ‘Άμα βρεις έναν άπορο στον δρόμο, να μην τον λυπηθείς και να φύγεις. Να του πεις να μείνει δυνατός και να του δώσεις κάτι δικό σου για να θυμάται αυτό ου του είπες…

‘Και να θυμάσαι ότι δεν αγοράζονται όλα με λεφτά…’ Όλα αυτά τα λόγια μου έχουν μείνει στο μυαλό σαν να είναι γραμμένα με ανεξίτηλο στυλό. Για όλα αυτά την θαύμαζα την γιαγιά μου. Το καλό που έβλεπε στους ανθρώπους και το θάρρος της με ενέπνευσαν να γίνω καλύτερος άνθρωπος. Ποτέ δεν έδωσε χρήματα. Έκανε άλλες πράξεις που μετρούσαν στην κοινωνία. Έδινε τα ρούχα της σε αυτούς που τα χρειαζόντουσαν και το ίδιο κάναμε και εμείς. Συμμετείχε ως εθελόντρια στα συσσίτια του δήμου αλλά έδινε και από το δικό μας το φαγητό σε αυτούς που το είχαν ανάγκη.

Τώρα πια η γιαγιά μου γέρασε πολύ. Θα ήθελα πολύ να της μοιάσω σε κάποια πράγματα και πιάνω τον εαυτό μου να συμπεριφέρεται σαν αυτήν μερικές φορές και αυτό με ικανοποιεί ιδιαιτέρα.